SET ปิดเช้าบวก 12 จุด รับแรงซื้อกลุ่มพลังงาน-ไฟฟ้า แวลู่หนาแน่น 6.75 หมื่นลบ.
SET ปิดเช้าบวก 12 จุด รับแรงซื้อกลุ่มพลังงาน-ไฟฟ้า แวลู่หนาแน่น 6.75 หมื่นลบ. โดยดัชนีช่วงเช้าปิดที่ระดับ 1,580.24 จุด เพิ่มขึ้น 11.66 จุด หรือ 0.74% มูลค่าการซื้อขาย 6.75 หมื่นล้านบาท
27 พ.ค. 2564

ผู้สื่อข่าวรายงานว่า ดัชนีช่วงเช้าปิดที่ระดับ 1,580.24 จุด เพิ่มขึ้น 11.66 จุด หรือ 0.74% มูลค่าการซื้อขาย 6.75 หมื่นล้านบาท
10 หุ้นดันดัชนีเช้านี้

ด้านนักวิเคราะห์ ระบุว่า ตลาดหุ้นไทยเช้านี้ปรับตัวขึ้น จาก Sentiment จากนอกประเทศค่อนข้างดีจาแรงกดดันเงินเฟ้อสหรัฐฯลดลง และเศรษฐกิจสหรัฐฯก็ยังขยายตัวได้ดี ส่งผลให้ตลาดในกลุ่ม TIP บวกได้ดี ยกเว้นตลาดเอเชียเหนืออย่าง ญี่ปุ่น, ไต้หวัน และเกาหลีใต้ เช้านี้ปรับลงเป็นผลจาก MSCI ปรับลดน้ำหนักลงทุนค่อนข้างมาก
วันนี้ตลาดบ้านเราต้องจับตา MSCI ปรับลดน้ำหนักลงทุน แต่หุ้นกลุ่มพลังงานปรับขึ้นตามราคาน้ำมัน และกลุ่มโรงไฟฟ้าฟื้นตัวขึ้นได้หลัง Laggard มานาน โดยตลาดฯมีความคาดหวังวัคซีนทางเลือกที่จะมีเพิ่มมากขึ้น
สำหรับแนวโน้มการลงทุนในช่วงบ่ายนี้ นายณัฐพล กล่าวว่า ตลาดฯคงเคลื่อนไหวคล้ายช่วงเช้า พร้อมให้แนวรับ 1,580 จุด ส่วนแนวต้าน 1,590 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KTC     มูลค่าการซื้อขาย  5,204.43 ล้านบาท  ปิดที่  74.50 บาท ลดลง   8.50 บาท
KBANK   มูลค่าการซื้อขาย  2,997.44 ล้านบาท  ปิดที่ 124.00 บาท ราคาไม่เปลี่ยนแปลง
CPALL   มูลค่าการซื้อขาย  2,661.57 ล้านบาท  ปิดที่  60.50 บาท เพิ่มขึ้น  2.50 บาท
SCGP    มูลค่าการซื้อขาย  1,957.94 ล้านบาท  ปิดที่  55.50 บาท ลดลง   1.25 บาท
BANPU   มูลค่าการซื้อขาย  1,837.76 ล้านบาท  ปิดที่  12.60 บาท เพิ่มขึ้น  0.50 บาท